Diari Oficial de la Generalitat Valenciana


Sumari del DOGV 4771, del 09-06-2004 (2004/5718)

ORDE de 10 de maig de 2004, de la Conselleria de Cultura, Educació i Esport, per la qual es convoquen ajudes per a accions especials de I+D i beques en l'any 2004.
-------------------------------------------------------------------------------------------------------------------------------------------------------------------

### Dades del document

Número de DOGV
:   4771

Data del DOGV
:   09-06-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/5718


Data del document
:   10-05-2004

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * recerca i desenvolupament
    * societat sense fins de lucre
    * personal d'investigació
    * assignació per estudis
    * ajuda pública
    * suport econòmic
    * investigació científica

ORDE de 10 de maig de 2004, de la Conselleria de Cultura, Educació i Esport, per la qual es convoquen ajudes per a accions especials de I+D i beques en l'any 2004. [2004/M5718]
  
La Llei 7/1997, de 9 de desembre, de la Generalitat Valenciana, de Foment i Coordinació de la Investigació Científica i del Desenvolupament Tecnològic de la Comunitat Valenciana, va establir un nou marc normatiu en el qual s'han de desplegar les activitats, incloent entre les seues finalitats essencials tant les de foment general de la investigació, com la de millorar tecnològicament el sistema productiu de la Comunitat Valenciana o les de coordinar i concertar els recursos propis amb aquells altres que es puguen obtindre d'altres entitats i, en particular, dels fons europeus.
  
En consonància amb el que disposa la dita llei, el programa de promoció de la I+D, aprovat per la Llei 17/2004, de 30 de desembre, de Pressuposts de la Generalitat Valenciana per a 2004, establix i dota per al present exercici un sistema d'ajudes dirigides a la formació, al foment general de la investigació o a l'equipament d'infraestructures.
  
Amb la dita finalitat, la Conselleria de Cultura, Educació i Esport, en l'exercici de les funcions que té atribuïdes en matèria de foment de la investigació científica, convoca, per mitjà d'esta orde, ajudes per a la realització d'accions especials en matèria de I+D i beques durant l'any 2004, alhora que s'aproven les bases per les quals es regirà la concessió, i que contenen els corresponents annexos de l'orde.
  
En virtut de tot això, i fent ús de les competències que em conferix l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Primer
  
1. Es convoquen ajudes per a accions especials de I+D i beques i s'aproven les bases per les quals es regirà la seua concessió, publicades en l'annex I. A l'efecte del que disposa la present orde es consideren accions especials:
  
a) Actuacions per a l'elaboració de propostes de projectes a programes comunitaris.
  
b) Actuacions d'especial oportunitat des del punt de vista cientificotecnològic.
  
2. S'aprova el model de sol·licitud de les mencionades ajudes, que s'inclou en l'annex II de la present orde.
  
Segon
  
Les ajudes relacionades en els apartats anteriors se sufraguen a càrrec de la línia de subvenció T5591000, Programa 542.50, Investigació Científica i Tècnica, dels pressuposts de la Generalitat Valenciana per a 2004, per una quantitat global màxima de 189.280,00 euros.
  
Tercer
  
Es delega en el director general d'Universitats i Investigació l'exercici de la competència per a dictar les resolucions que es deriven de la convocatòria.
  
Disposicions finals
  
Primera
  
S'autoritza el director general d'Universitats i Investigació a dictar, en l'àmbit de les seues competències, les resolucions necessàries per a l'aplicació i el desplegament de la present orde.
  
Segona
  
La present orde entrarà en vigor l'endemà de la seua publicació en el Diari Oficial de la Generalitat Valenciana.
  
D'acord amb el que disposen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, contra la present orde, que esgota la via administrativa, es pot interposar potestativament recurs de reposició o plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes comptador des de l'endemà de la publicació de la present orde.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació de la present orde.
  
València, 10 de maig de 2004
  
El conseller de Cultura, Educació i Esport,
  
ESTEBAN GONZÁLEZ PONS
  
ANNEX I
  
Bases de la convocatòria de concessió d'ajudes
  
per a accions especials de I+D i beques
  
1. Finalitat de la convocatòria
  
La finalitat d'esta convocatòria és la concessió d'ajudes per a accions especials i beques tendents a aconseguir objectius rellevants per a la Comunitat Valenciana en matèria de I+D. Entre altres, es consideren accions especials:
  
- Actuacions per a l'elaboració de propostes de projectes a programes comunitaris.
  
- Actuacions d'especial oportunitat des del punt de vista cientificotecnològic.
  
2. Règim jurídic
  
Esta convocatòria es regix per les presents bases i, en allò que no s'hi preveu, s'atindrà al que disposen les normes aplicables i, en especial, les següents:
  
- La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
- El Text Refós de la Llei d'Hisenda Pública de la Generalitat Valenciana aprovat pel Decret Legislatiu de 26 de juny de 1991.
  
- La Llei 17/2003, de 30 de desembre, de Pressuposts de la Generalitat Valenciana per a l'any 2004.
  
3. Sol·licitants i beneficiaris
  
Poden ser sol·licitants i beneficiaris de les ajudes les persones físiques o les entitats públiques o privades, sense ànim de lucre, amb finalitat investigadora legal o estatutària, personalitat jurídica pròpia i capacitat suficient d'obrar.
  
Poden presentar propostes, davant el seu organisme i com a investigadors responsables de l'execució cientificotecnològica, les persones físiques amb capacitat investigadora, integrades en la plantilla de les entitats mencionades en el punt anterior.
  
4. Conceptes susceptibles d'ajuda
  
a) Gastos de material fungible
  
b) Gastos corresponents a viatges i dietes
  
c) Altres gastos complementaris
  
En cap cas són subvencionables els gastos de material inventariable i bibliogràfic, ni les retribucions de personal vinculat estatutàriament o contractualment a les entitats sol·licitants, ni els gastos corresponents a mobiliari, ni de material d'ús exclusivament administratiu.
  
5. Formalització de les sol·licituds
  
Les sol·licituds, dirigides a la Direcció General d'Universitats i Investigació, s'han de presentar en el Registre General de la Conselleria de Cultura, Educació i Esport, avinguda de Campanar, 32, 46550 València. La presentació de les sol·licituds es pot fer també en qualsevol de les dependències que preveu l'article 38 de la Llei de Règim Jurídic de les Administracions Públiques i del Procediment Administratiu Comú.
  
Els models d'impresos normalitzats, que s'adjunten en la present orde, estan disponibles en l'adreça d'internet http://www.cult.gva.es/dgeui/homepage.htm, es poden obtindre en la Conselleria de Cultura, Educació i Esport. Les sol·licituds s'han d'acompanyar dels següents documents:
  
- Curriculum vitae de cada un dels investigadors.
  
- Memòria de l'activitat a realitzar i pressupost.
  
- En el cas que els beneficiaris d'estes ajudes siguen persones o entitats juridicoprivades, estan obligades a acreditar, davant la Direcció General d'Universitats i Investigació, que es troben al corrent de les obligacions tributàries i de la Seguretat Social en relació amb el moment en què finalitze el termini de presentació de sol·licituds, d'acord amb el que disposa l'article 3 de l'Orde de 30 de maig de 1996, de la Conselleria d'Economia i Hisenda (DOGV, de 21.06.1996).
  
Si la sol·licitud no reunix els requisits exigits o la documentació presentada és incompleta, es requerirà la persona interessada perquè, en el termini de 10 dies, esmene la falta o adjunte els documents preceptius, amb indicació que, si així no es fa, es considerarà que ha desistit de la seua petició, amb la resolució prèvia en què es declare esta circumstancia i amb indicació dels fets produïts i les normes aplicables.
  
6. Termini de presentació de sol·licituds
  
Les sol·licituds es poden presentar des de l'endemà de la publicació de la present orde fins al dia 31 d'octubre de 2004.
  
7. Avaluació i selecció
  
Una comissió presidida pel director general d'Universitats i Investigació i integrada per tres vocals, un dels quals actuarà de secretari, avaluaran el contingut científic i la viabilitat de les propostes, atenent els criteris següents:
  
- La qualitat científica del grup.
  
- L'interés cientificotècnic de la proposta per a la Comunitat Valenciana.
  
Esta comissió elevarà la seua proposta al director general d'Universitats i Investigació.
  
8. Resolució
  
El director general d'Universitats i Investigació dictarà la resolució de concessió o de denegació. La resolució o les resolucions d'adjudicació es publicaran en el Diari Oficial de la Generalitat Valenciana.
  
La resolució o les resolucions es dictaran i es publicaran en el termini màxim de sis mesos des de la finalització del termini de presentació de sol·licituds.
  
Si no es dicta resolució en este termini, es consideraran desestimades les sol·licituds.
  
La motivació de la resolució o de les resolucions que es dicten ha de quedar acreditada en l'expedient.
  
9. Pagament de les ajudes
  
El pagament de les ajudes es realitzarà una vegada es justifique la realització de l'activitat que motiva la subvenció, per mitjà de la presentació dels següents documents:
  
a) Memòria de l'activitat realitzada.
  
b) En el cas que els beneficiaris siguen entitats que han de retre comptes a la Sindicatura de Comptes, document justificatiu dels gastos objecte de l'ajuda. Estes entitats han de conservar els originals de les factures i altres justificants de gasto durant el període legalment establit.
  
c) Les altres entitats públiques o privades que no estan obligades a retre comptes a la Sindicatura, tots els originals o còpies compulsades dels gastos.
  
La dita documentació s'haurà de presentar abans del dia 30 de novembre de 2004. La no justificació en el termini es considera com a renúncia de l'ajuda concedida.
  
10. Obligacions
  
L'acceptació de les ajudes per part dels beneficiaris implica ajustar-se a les obligacions generals derivades de la normativa vigent sobre ajudes o subvencions públiques i, en particular, a les que fa referència l'article 47 de la Llei d'Hisenda Pública de la Generalitat Valenciana.
  
En particular els beneficiaris estan obligats a:
  
- Fer constar en les memòries anuals que es redacten, així com en els treballs publicats, que la investigació ha sigut subvencionada per la Conselleria de Cultura, Educació i Esport.
  
- En el cas de projectes finançats, l'investigador responsable ha de vetlar pel compliment de les diferents etapes del pla de treball proposat, i amb dedicació segons les normes del departament o centre on es duguen a terme.
  
- Justificar la realització de l'activitat abans del 30 de novembre de 2004.
  
- Aportar una declaració responsable que no ha rebut altres subvencions per a la mateixa finalitat o, en el cas d'haver-ne rebut, la seua quantia.
  
Tota alteració de les condicions tingudes en compte per a la concessió de la subvenció, i en tot cas, l'obtenció concurrent de subvencions o ajudes atorgades per altres administracions o ens públics o privats, pot donar lloc a la modificació de la resolució de concessió.
  
L'import de les ajudes o de les subvencions regulades en esta orde en cap cas pot ser de tal quantia que, aïlladament o en concurrència amb subvencions o ajudes atorgades per altres administracions o ens públics o privats, superen el cost de l'activitat que ha de desplegar el beneficiari. En este supòsit, quan la subvenció principal siga de la Generalitat Valenciana, serà procedent el reintegrament de l'excés obtingut sobre el cost de l'activitat realitzada.
  
11. Seguiment
  
El seguiment de les ajudes concedides és competència del director general d'Universitats i Investigació, qui establirà els procediments adequats per a això i podrà designar també els òrgans o comissions que considere oportunes per a realitzar-lo.
  
D'acord amb el que disposa l'article 47 de la Llei d'Hisenda Pública de la Generalitat Valenciana, serà procedent el reintegrament de les quantitats percebudes i l'exigència de l'interés de demora des del moment del pagament de la subvenció en els casos següents:
  
a) Incompliment de l'obligació de justificació.
  
b) Obtenció de la subvenció sense reunir les condicions que es requerixen.
  
c) Incompliment de la finalitat per a la qual va ser concedida la subvenció.
  
d) Incompliment de les condicions imposades als beneficiaris amb motiu de la concessió de la subvenció.